open-index/open-wikipedia-markdown huggingface dataset:
סקנג'בין

ממוזער|עלי חסה וסירופ סקנג'בין, ממנהגי חג ה'סיזדה בדר'
**סקנג'בין** (פרסית: **سکنگبین**, ערבית: **سکنجبین**) הוא סירופ המשמש להכנת משקה המקובל במטבח הפרסי. הוא עשוי מתערובת של דבש או סוכר עם חומץ, ולעיתים מטובל גם בנענע או מנטה. 

מקובל להגישו בקיץ כמשקה צונן (שרבטה סקנג'בין - شربت سکنجبین), בייחוד בקיץ, לעיתים בלוויית חתיכות מלפפון. בחג ה'סיזדה בדר' הנחגג ביום האחרון של הנורוז (היום השלושה עשר לחודש הראשון בלוח השנה הפרסי) מקובל לאכול עלי חסה טבולים בתרכיז. המשקה נפוץ מאירן גם למטבחים הסלג'וקיים והעות'מאניים, ובטורקית הוא מכונה **Sirkencübin**. סולטנים עותמאניים נהגו לשתות אותו במיוחד בארוחות האיפטר בימי הרמאדן.

מקורתיו של הסירופ עתיקים והוא מתואר כבר על ידי אבן סינא בחיבור 'ייתרונות המשקא הנקרא סקנג'בין' (ערבית:منافع الشراب المسمي سكنجبين). המשקה מוזכר גם בשירו של ג'לאל א-דין רומי - "תן עוד דבש לסקנג'בין, כי אנחנו הולכים ומוסיפים חומץ'. 

השם סקנג'בין נגזר מהשורש הפרסי סרקה (سرکه) שפירושו חומץ, והשורש 'אנגבין' (انگبین) שפירושו דבש. בערבית האות ک השנייה מוחלפת ב-ج (או בכתב פונטי הצליל /g/ מתחלף ב-/dʒ/).

## קישורים חיצוניים

* מתכון לשרבטה סקנג'בין
* סרטון המראה כיצד מכינים סקנג'בין
## הערות שוליים

קטגוריה:המטבח הפרסי
קטגוריה:משקאות קלים
קטגוריה:המטבח הטורקי
קטגוריה:סירופים
תקן ביקורת 450

**תקן ביקורת 450 – הערכת ההשפעה של הצגות מוטעות שזוהו במהלך הביקורת** הוא תקן ביקורת שפורסם על ידי לשכת רואי החשבון בישראל.

התקן קובע כי על רואה החשבון המבקר של גוף מבוקר להעריך את ההשפעה של הצגות מוטעות שזוהו על הביקורת ואת ההשפעה של הצגות מוטעות שלא תוקנו, אם קיימות, על הדוחות הכספיים.
כחלק ממהלך הביקורת, על רואה החשבון המבקר לבחון האם הצגות מוטעות שזוהו תוקנו ולהתאים את המשך הביקורת בהתאם לממצאים שעלו, תוך שמירה רציפה על קשר עם הגורמים הרלוונטיים בגוף המבוקר, תיעוד והערכת השפעתן של הצגות מוטעות שלא תוקנות, במצטבר ולחוד, תוך התייחסות כמותית וגם איכותנית.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס על תקן ביקורת 115 (שפורסם בשנת 2015) שעסק באותו נושא ועל תקן ביקורת 123 (שפורסם בשנת 2017) שעסק בנושא של התייחסות להוראות חוק ורגולציה במסגרת ביקורת של דוחות כספיים. כמו כן, התקן מבוסס על תקן ביקורת בינלאומי ISA 450 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
* תקן ביקורת 450, באתר לשכת רואי החשבון
* תקן ביקורת 115, באתר לשכת רואי החשבון
* תקן ביקורת 123, באתר לשכת רואי החשבון
*תקן ISA 450, באתר של הפדרציה הבינלאומית של רואי החשבון

קטגוריה:תקני ביקורת בחשבונאות
ציר הזמן של בינה מלאכותית

ממוזער|התקדמות הבינה המלאכותית (1950-2025)
להלן **ציר הזמן של [[בינה מלאכותית]]:**

## ימי קדם, התקופה הקלאסית וימי הביניים

## 1600-1900

## המאה ה-20
### 1901–1950

### שנות ה-50

### שנות ה-60

### שנות ה-70

### שנות ה-80

### שנות ה-90

## המאה ה-21
### השנים 2000 - 2009

### השנים 2010 - 2019

### השנים 2020

## לקריאה נוספת

* 
* 
* 
* 
* 


## הערות שוליים

קטגוריה:בינה מלאכותית
קטגוריה:בלשנות חישובית
קטגוריה:למידת מכונה
עוגת פירורים

ממוזער|עוגת פירורים שלזי
ממוזער|עוגת פירורים תפוחי עץ ופרג
[ממוזער|עוגת פירורים [ריבס]]
**עוגת פירורים** או **עוגת שטרויזל** (בגרמנית: **Streuselkuchen**) היא עוגת עלה שטוחה גרמנית.

## מאפיינים
העוגה עשויה מבצק שמרים עם ציפוי של שטרויזל - תערובת פירורית של סוכר, שומן וקמח. בעבר העוגה הייתה מוכרת בעיקר בסקסוניה ובשלזיה, אבל היא פופולרית כיום בכל רחבי גרמניה. בדרך כלל עוגות פירורים מיוצרות  עם סוגים שונים של מליות מתחת לפירורים. העוגה פופולרית גם בקרב יהדות אשכנז.

## הכנה
להכנת עוגת פירורים מרדדים תחילה את בצק השמרים על תבנית אפייה ונותנים לו לתפוח זמן מה. לאחר מכן מפזרים על בסיס הבצק את הפירורים (העשויים מסוכר, שומן וקמח ביחס של 1:1:2). מרטיבים את הבצק מראש כדי שהפירורים יידבקו טוב יותר. לבסוף, אופים את העוגה בסביבות 220 מעלות צלזיוס. ניתן להשתמש בחומרים רבים כדי להרטיב את הבצק: מים, חלב, שמנת, קרם וניל, ממרחי גלידה, מי סוכר, דבש או ריבה. תוספות אלו עוזרות לעידון הטעם לאחר האפייה. ניתן לפזר על הפירורים אבקת סוכר.

חמאה משמשת לעיתים קרובות כשומן בפירורים. עוגות אלו מכונות גם עוגות פירורי חמאה, ועוגות קרמבל חמאה. על פי ההנחיות של קוד המזון הגרמני, עוגות קרמבל חמאה חייבות להכיל לפחות 30 חלקים של חמאה או כמויות שוות של חמאה או חמאה מזוקקת בבצק ובפירורים, בשילוב של 100 חלקים של מוצרי דגנים טחונים ו/או עמילן,  ואסור לכלול בהן שומנים אחרים.

## גרסאות נוספות
* הוספת שכבת מלית מתחת לפירורים, למשל שכבת פרג, פודינג, קרם וניל, פירות כמו תפוחים וריבס ועוגות קרמבל עם פירות כגון משמשים, שזיפים, דובדבנים (חצויים ומגולענים), אוכמניות ודומדמניות.
* עוגת שטרויזל שלזית בה השטרויזל על בסיס קצף ביצים.

## קישורים חיצוניים

## הערות שוליים

פירורים
פירורים
ז'ן בורדייט

**ז'אן בורדייט** (צרפתית: **Jean Bourdeillett**;  24 באוקטובר 1901 - 28 באוגוסט 1981) דיפלומט ומשורר צרפתי.
## ביוגרפיה
בורדייט נולד בדאקס ולמד מדעי המדינה, פילוסופיה ומשפטים בפריז.

הוא החל לשרת כדיפלומט ב-1925, ומילא תפקידים שונים: בנציגות הכללית בתוניס מ-1925 עד 1928, בממשל המרכזי בווינה, קונסול בנירנברג מ-1933 עד 1938, קונסול בפרנקפורט מ-1938 עד 1939. קונסול כללי משנת 1939 בג'נובה, ונציג צרפת בכס הקדוש ב-1948.

הוא היה שגריר צרפת בוונצואלה מ-21 באפריל 1959 עד 3 במרץ 1952, שגריר צרפת בדנמרק מ-19 בדצמבר 1952 עד 10 באוקטובר 1959 ושגריר צרפת בישראל מ-10 באוקטובר 1959 עד 11 בספטמבר 1965. כמה ימים לפני שנכנס לתפקידו בתל אביב, במהלך פגישה עם שארל דה גול, הוא ביקש להגיע להסכם תרבות צרפת-ישראל. כנציגה של צרפת בישראל, הוא אחד ממייסדי קרן גנרל-פייר-קניג. ב-30 ביוני 1964. הוא היה תומך נלהב בציונות וספר הזיכרונות שלו למען ישראל הוא מחווה לעצמאותה של המדינה היהודית. הוא מונה ליועץ הדיפלומטי של ממשלת ז'ורז' פומפידו למשך שנה אחת מ-1 באוקטובר 1965.

## ספריו
בורדייט חיבר מספר ספרי שירה וספר זכרונות אחד.
### שירה


*Simulacres, Paris, Seghers, 1945
*Les étoiles dans la main, Paris, Seghers, 1954
*Reliques des songes, Paris, Seghers, 1958
*La Pierre et l'anémone, Paris, Seghers, 1964
*Saison des ombres, Paris, Seghers, 1965
*Le bouquet noir (1965-1969), Paris, Seghers, 1970
*Le Soleil ni la mort, Paris, Seghers, 1975

### זכרונות

*Pour Israël, Paris, Seghers, 1968 (למען ישראל)


## תרגום לעברית

מבחר שירים מספרו La Pierre et l'anémone (האבן והכלנית) שיצא בפריז ב-1964, תורגמו לעברית ופורסמו בספר "אבן וכלנית" שיצא בהוצאת עם הספר בתל אביב ב-1965, עם הקדמה של הדיפלומט הישראלי יעקב צור. השירים בספר מתארים את נופה של הארץ ממבט אוהב של המשורר. השירים תורגמו על ידי אהרן אמיר, אורי ברנשטיין וחיים גורי.

## הערות שוליים

קטגוריה:צרפתים שנפטרו ב-1981
קטגוריה:צרפתים שנולדו ב-1901
קטגוריה:משוררים צרפתים
קטגוריה:דיפלומטים צרפתים
מיילס מקברייד

**מיילס ג'יימס "דוּס" מקברייד** (באנגלית: **Miles James "Deuce" McBride**; נולד ב-8 בספטמבר 2000) הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הרכז.

## קריירת מכללות
מקברייד נולד בסינסינטי שבאוהיו. בעת לימודיו בתיכון מולר שיחק בקבוצת התיכון לצד שחקן ה-NBA לעתיד ג'קסון הייז. בין השנים 2019–2021 למד באוניברסיטת וירג'יניה המערבית, ובעונתו האחרונה בקבוצת הכדורסל של האוניברסיטה (2020/2021) רשם ממוצעים של 15.9 נקודות, 4.8 אסיסטים, 3.9 ריבאונדים ו-1.9 חטיפות למשחק.

## קריירה מקצועית
מקברייד נבחר בבחירה ה-36 של דראפט ה-NBA 2021 על ידי אוקלהומה סיטי ת'אנדר, ומיד הועבר בטרייד לניו יורק ניקס. בשתי עונותיו הראשונות בקבוצה שותף בכ-10.9 דקות למשחק, וקלע 3.0 נקודות בממוצע למשחק בלבד.

בדצמבר 2023 חתם על הארכת חוזה בניקס ל-3 עונות נוספות (החל מעונת ) בסך כ-13 מיליון דולר.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת וירג'יניה המערבית
קטגוריה:כדורסלני ניו יורק ניקס
קטגוריה:כדורסלני וסטצ'סטר ניקס
קטגוריה:בחירות דראפט של אוקלהומה סיטי ת'אנדר
קטגוריה:אמריקאים שנולדו ב-2000
פרסביאורניס

**פרסביאורניס** (שם מדעי: *Presbyornis*) הוא סוג נכחד של עוף שהיה קרוב לאווזאים החיים. הוא התקיים באמריקה הצפונית של הפלאוקן והאאוקן שלפני 62 עד 55 מיליון שנה מזמננו.

סוג זה תואר ב-1926 ממאובנים שהתגלו ברחבי ארצות הברית בתצורות נהר גרין , בהם התגלו שלדי עופות מים רבים וממצאים נוספים התגלו ביוטה בתצורה Colton Formation, בווירג'יניה בתצורה Aquia Formation ואף באנגליה בתצורה Bouldnor Formation. ישנם גם ממצאים נתונים במחלוקת שלו שהתגלו במונגוליה. הסוג מכיל 3 מינים, שהגדול שבהם *P. isoni*, היה גדול יותר מהברבורים המודרניים.

## מאפיינים
הפרסביאורניס הוא אחד מהראשונים של דמויי-התרנגול שהיו קרובים לאווזאים, בני הקבוצה Odontoanserae שהייתה קרובה מעט גם לפלאגאורניתיים. בתחילה סברו שהוא קשור לפלמינגואיים עקב מבנה הרגליים והצוואר הארוכים שלו. עם זאת מבנה הגולגולת והמקור דומים בהרבה לאלה של ברווזים מודרניים.

חלק מהחוקרים סברו שהסוג מייצג שלב מעבר בין האווזאים לחופמאים, אך כיום רואים בו חבר בקבוצה נכחדת של דמויי-אווזים הקרובים בעיקר לקמיקיים הדרום אמריקאים. על פי הממצאים שהתגלו ייתכן שהוא חי באגמים רדודים בהם הוא שחה ושיכשך בחיפוש מזון עם מקורו הרחב והשטוח, בעודו מסנן מזון של צמחים ובעלי חיים קטנים כמו הברווזים המצויים החיים.

## קישורים חיצוניים

## הערות שוליים

קטגוריה:בעלי חיים שתוארו ב-1926
קטגוריה:טקסונים שתוארו בידי אלכסנדר וטמור
קטגוריה:דמויי תרנגול נכחדים
קטגוריה:בעלי חיים שחיו באאוקן באמריקה הצפונית
קטגוריה:מאובני טקסונים שתוארו ב-1926
אנדוטיאודון

**אנדוטיאודון** (שם מדעי: *Endothiodon*; מיוונית עתיקה: "שן פנימית") הוא סוג של סינאפסיד מקבוצת התראפסידה שחי בסוף תקופת הפרם שלפני 259 עד 254 מיליון שנה מזמננו. 

סוג זה תואר לראשונה ב-1876 בידי החוקר ריצ'רד אואן, אשר גילה את ממצאיו בדרום אפריקה ובהם נכללו שרידי גולגולת ולסת תחתונה.

הוא היה קרובו של הדיקטודון וכמותו היה נפוץ מאוד לאורך פנגיאה ברחבי כל היבשות, כאשר המאובנים שלו התגלו בהודו, ברזיל ובהרבה מדינות באפריקה: מלאווי, מוזמביק, דרום אפריקה, טנזניה, זמביה וזימבבואה. בדומה לדיקינודנטים אחרים הוא היה אוכל צמחים, אף שחסרו לו שני החטים שאפיינו את רוב הדיקינודונים. קצוות הלסתות היו בעלי מקור מעוקל כלפי מעלה מה ששימש לעקירת צמחים ואולי אף עזר בחפירה.

במקור נכללו בסוג זה 9 מינים, אך בהמשך הורדו ל-3 בלבד: E. uniseries, E. bathystoma ו-E. whaitsi.

## קישורים חיצוניים


Endothiodon Scale V3.svg
Endothiodon.jpg
Usili Formation.png|איור של קבוצת אנדוטיאודונים נרדפים בידי גורגונופסיד בטנזניה של הפרם


קטגוריה:דיצינודונטים
קטגוריה:בעלי חיים שחיו בפרם באפריקה
קטגוריה:סינאפסידים שחיו בפרם
קטגוריה:מאובני טקסונים שתוארו ב-1876
מתחרים

**מתחרים** (באנגלית: **Challengers**) הוא סרט ספורט ודרמה-קומית רומנטית אמריקאי שבוים על ידי לוקה גואדאנינו על פי תסריט מאת ג'סטין קוריצקס. בסרט מככבים זנדאיה, ג'וש אוקונור ומייק פייסט, ועלילתו עוקבת אחר אלוף גראנד סלאם בטניס שמתחרה במהלך סבב ה-ATP צ'לנג'ר מול אהובה לשעבר של אשתו.

הסרט עלה לאקרנים בארצות הברית ב-26 באפריל 2024, תחת הפצתה של "מטרו גולדווין מאייר".

## רקע עלילתי
לאחר שאלוף גראנד סלאם בטניס נוחל רצף הפסדים, מחליטה אשתו והמאמנת שלו לרשום אותו לסבב ה-ATP צ'לנג'ר, לקראתו הוא מגלה כי יתחרה מול אהובה לשעבר.

## צוות השחקנים
* זנדאיה – **טאשי דאנקן**
* ג'וש אוקונור – **פטריק**
* מייק פייסט – **ארט דונלדסון**
* ג'ייק ג'נסן

## הפקה
### פיתוח
בפברואר 2022, נמסר כי חברת ההפקות "מטרו גולדווין מאייר" נתנה אור ירוק להפקת הסרט, אותו התעתד לביים לוקה גואדאנינו ואליו לוהקו זנדאיה, ג'וש אוקונור ומייק פייסט לכיכוב בתפקידים ראשיים. בנוסף, להשתתפותה בצוות השחקנים, זנדאיה לקחה חלק בהפקת הסרט. בריאיון ל-"Colider" שנערך בשנת 2022, ציטט גואדגנינו את התסריט של קוריצקס ואת המוטיבציה של איימי פסקל וזנדאיה כהשראה להפקת הסרט.
### צילומים
צילומי הסרט החלו ב-3 במאי 2022 בבוסטון, שם הוציאה הפקת הסרט הודעת ליהוק לתושבים המקומיים עבור גילום טניסאים וניצבים כלליים, התקיימו בסביבות השכונות בק ביי ובמזרח בוסטון ועליהם הופקד צלם הקולנוע סייומבו מקדיפרום. צילומי הסרט הסתיימו ב-26 ביוני 2022.

כהכנה לתפקידה, בילתה זנדאיה שלושה חודשים באימונים עם שחקן הפרו-טניס לשעבר שהפך למאמן, בראד גילברט. בנוסף, שימש ג'ונתן אנדרסון, המנהל הקריאייטיב של מותג היוקרה הספרדי "Loewe", כמעצב התלבושות.
### גמר הפקה
גואדאנינו ביקר את זנדאיה על הסט של "חולית: חלק שני" (2024) על מנת להשלים עבודות הקלטות דיאלוג מחדש עבור הסרט. בנוסף, על הלחנת הפסקול עבור הסרט הופקדו המלחינים טרנט רזנור ואטיקוס רוס חלק, לאחר שעבדו בעבר עם גואדאנינו על הסרט "עצמות והכל" (2022).

עבודות הפוסט-פרודקשן הסתיימו באפריל 2023.

## הפצה
הסרט עלה לאקרנים בארצות הברית ב-26 באפריל 2024, תחת הפצתה של "מטרו גולדווין מאייר".

במקור, התעתד הסרט לעלות לאקרנים ב-11 באוגוסט 2023, ובהמשך ב-15 בספטמבר 2023. בנוסף, התעתד הסרט לעלות לאקרנים בבכורה עולמית כסרט הפתיחה של פסטיבל הסרטים של ונציה, אך הקרנתו בפסטיבל בוטלה על ידי "אולפני אמזון" ו"מטרו גולדווין מאייר" עקב שביתת אמני הטלוויזיה והרדיו.

על אף שאולפני "האחים וורנר" משמשת כמפיצתה הבינלאומית של הסרט, הסרט לא יעלה לאקרנים בבתי הקולנוע הצרפתיים ויופץ ישירות לפלטפורמות שירות הזרמת המדיה "פריים וידאו" המקומיות.

## פרסים והוקרה
בנובמבר 2024, פורסם שזנדאיה תקבל פרס הכרה מיוחד בטקס פרסי גות'הם עבור הופעתה בסרט. פרס Spotlight Tribute מוענק על "מאמצים פנומנליים של יחידים בקולנוע וטלוויזיה שכבשו את תשומת הלב של קהל עולמי". מנהל Gotham Film & Media Institute, ג'פרי שארפ, ציין את ההופעה "המרתקת" של זנדאיה ואת הישגיה בקולנוע ובטלוויזיה, כולל תפקידה בסרטי "חולית" ובסדרה "אופוריה".

## קישורים חיצוניים

#### ביקורות
* 
* 
* 
* 
* 
* 

## הערות שוליים

קטגוריה:סרטי אמזון
קטגוריה:סרטי דרמה אמריקאיים
קטגוריה:סרטי דרמה רומנטית אמריקאיים
קטגוריה:סרטי האחים וורנר
קטגוריה:סרטי טניס
קטגוריה:סרטי מטרו גולדווין מאייר
קטגוריה:סרטי קומדיה רומנטית אמריקאיים
קטגוריה:סרטים אמריקאיים משנת 2024
הלשכה למודיעין ומחקר

**הלשכה למודיעין ומחקר** (באנגלית:**Bureau of Intelligence and Research** (**INR**)) היא סוכנות המודיעין של מחלקת המדינה של ארצות הברית אשר אחריותה העיקרית היא לספק מודיעין לקידום מדיניות החוץ האמריקאית ותמיכה בנציגיה הדיפלומטים של ארצות הברית. הלשכה למודיעין ומחקר מהווה חלק מקהילת המודיעין האמריקאית.

## תפקידים
תפקידה של הלשכה הוא
* סיפוק מודיעין לטובת קידום הדיפלומטיה האמריקאית ומדיניות החוץ,
* ניתוח תוצאות בחירות במדינות זרות.
* ניטור ודיווח התרעה על מלחמה וסכסוכים ברחבי העולם.
* סיפוק ניתוח והערכות מודיעין עבור נשיא ארצות הברית, המועצה לביטחון לאומי וקובעי מדיניות בכירים אחרים.
* ביצוע סקרי דעת קהל במדינות זרות מסביב לעולם על מנת לקבל מיפוי דעת הקהל על מדיניות החוץ האמריקאית.

## ראו גם
* המרכז למחקר מדיני

## קישורים חיצוניים
* 

## הערות שוליים

קטגוריה:מחלקת המדינה של ארצות הברית
קטגוריה:קהילת המודיעין האמריקאית
מומולנד

**מומולנד** הייתה להקת בנות דרום קוריאנית שנוסדה ב-2016 על ידי **MLD Entertainment** (לשעבר Double Kick Company). הלהקה הורכבה מזוכות תוכנית הריאליטי Finding Momoland Hyebin - יהונו, ג'יין, נאיון, זו, אהין, וננסי שהיו החברות המייסדות של הלקה. ב-10 בנובמבר 2016 הוציאו את המיני-אלבום הראשון שלהן: *Welcome to Momoland*. ב-2017 נוספו ללהקה שתי חברות חדשות: דייזי וטאהא. ב-2019 טאהא ויהונו עזבו את הלהקה וב-2020 דייזי עזבה. הלהקה התפרקה ב-14 בפברואר 2023.

## היסטוריה

### 2016–2019: התחלת פעילות
ממוזער|מומולנד בהופעה באולימפיאדת החורף, 2018
ב-10 בנובמבר 2016 יצא המיני-אלבום הראשון של הלהקה: *Welcome to Momoland*. ב-10 בנובמבר 2017 הלהקה הוציאה את הגרסה המורחבת של האלבום *Welcome to Momoland*. ב-28 במרץ 2017 הצטרפו לקבוצה. באפריל 2017, בהרכב המחודש, הוציאו את הסינגל "Wonderful Love". ב-22 באוגוסט 2017 יצא המיני-אלבום !Freeze**.** ב-3 בינואר הלהקה הוציאה את המיני-אלבום *!Great*, עם הסינגל "Bboom Bboom". ב-26 ביוני 2018 הלהקה הוציאה את המיני-אלבום *Fun to the World,* עם הסינגל "Baam". ב-20 במרץ 2019 הלהקה הוציאה את המיני-אלבום *Show Me.*

### 2019–2023: שינויים בהרכב הלהקה ופירוק הלהקה
בנובמבר 2019 MLD הודיעה על עזיבתן של טאהא ויהונו את הקבוצה, והצהירה כי הם מנהלים דיונים לגבי ההמשך של דייזי בקבוצה. לבסוף, ב-13 במאי 2020 MLD  הודיעו רשמית על עזיבתה את הקבוצה. מאוחר יותר, בשידור לייב בטיקטוק, אמרה דייזי כי לא עזבה מרצונה, ולמעשה פיטרו אותה מהלהקה.

ב-11 ביוני 2020 יצא המיני-אלבום *Starry Night*. ב-29 ביוני 2020 הלהקה חתמה על חוזה עם ICM Partners במטרה להיכנס לשוק האמריקאי.

ב-17 בנובמבר 2020 יצא הסינגל *Ready or Not,* כשהזמר סיי השתתף בכתיבת השיר.

ב-14 בינואר 2022 הלהקה הוציאה את הסינגל באנגלית "Yummy Yummy Love", יחד עם הזמרת הדומיניקנית נאטי נטשה

ב-14 בפברואר 2023 הלהקה התפרקה באופן רשמי.

## ראו גם
* הגל הקוריאני

## קישורים חיצוניים

* 

* מומולנד באתר אפל מיוזיק

## הערות שוליים

קטגוריה:להקות דרום קוריאניות
קטגוריה:להקות שהוקמו בשנת 2016
קטגוריה:להקות קיי-פופ
אוטו אבלס

**אוֹטוֹ אַבֵּלֶס** (בגרמנית: **Otto Abeles**; 1 במאי 1879–25 במאי 1945) היה עיתונאי, סופר, עורך דין, מבקר מוזיקה ועסקן ציוני.

## ביוגרפיה
אבלס נולד ברוהטץ שבמוראביה בתחומה של האימפריה האוסטרו-הונגרית לזיגמונד ורוזה לבית שראגר. למד בתיכון בברנו ורכש את השכלתו העל-תיכונית באוניברסיטת וינה, שם השלים את הדוקטורט שלו במשפטים. בעת לימודיו הקים את אגודת התלמידים הציונית הראשונה, "וריטאס", יחד עם רוברט שטריקר, ברתולד פייבל וגיסו, הרמן קדיש.

עד שנת 1928 עבר כיועץ משפטי ברכבת הפדרלית האוסטרית. בהיותו עורך ועיתונאי, ראשית ב"וועלט" ולאחר מכן בביטאון התנועה הציונית באוסטריה "אידישע צייטונג" וביומון "Weiner Morgenzeitung" שייסד עם רוברט שטריקר ב-1919, פרסם מאמרים בשבח הרעיון הציוני ותמך במפלגה הלאומית היהודית בבחירות לאספה המכוננת הלאומית. עם סגירתו של האחרון בספטמבר 1927 המשיך לכתוב בעיתון "Die Neue Welt", כמו גם בעיתונים שונים. בין השנים 1915–1925 ערך יחד עם לודוויג באטו את הלוח הספרותי הציוני "אידישער נאציונאל־קאלענדער".

החל מהמחצית השנייה של שנות ה-20 של המאה ה-20 נסע לטרנסילבניה, הונגריה, גליציה המזרחית, לוקסמבורג וצ'כוסלובקיה כנציג קרן היסוד. ב-1930 עבר להולנד והיה פעיל בקהילה היהודית באמסטרדם. הוא גם ניהל את הסניף ההולנדי של קרן היסוד.

לאחר פלישת גרמניה הנאצית להולנד נאסר ונשלח למחנה וסטרבורק. תואר הדוקטורט שלו נשלל ממנו מטעם אוניברסיטת וינה ב-1941. במאי 1944 שולח למחנה ברגן-בלזן. היה על הרכבת האבודה ונפטר בטרביץ מטיפוס הבהרות, ולפי מקור אחר מתשישות.

אבלס נשא לאישה את מינה דמביצר, ונולד להם בן.

בשנת 2010 הפך סנאט אוניברסיטת וינה את החלטת ביטול הדוקטורט מ-1941.

## ספריו
250px|ממוזער|שמאל|כריכת הספר "ביקור בארץ ישראל" מ-1926
* "ההחלמה" (Die Genesung) – ספר שירה (1920)
* "ביקור בארץ ישראל" (Besuch in Erez Israel) – תיאור של ביקורו הראשון (1926)
* "נשים בעלות שם בישראל" (Zehn Jüdinnen) – ספר על נשים יהודיות נודעות (1931)
* "מפגשים עם יהודים" (Begenung mit Juden) (1936)

## קישורים חיצוניים
* 
* 

## הערות שוליים

קטגוריה:סופרים יהודים צ'כים
קטגוריה:סופרים יהודים אוסטרים
קטגוריה:עיתונאים יהודים צ'כים
קטגוריה:עיתונאים יהודים אוסטרים
קטגוריה:פעילים ציונים
קטגוריה:עובדי קרן היסוד
קטגוריה:בעלי תואר דוקטור מאוניברסיטת וינה
קטגוריה:נספים במחנה הריכוז ברגן-בלזן
קטגוריה:אסירים במחנה הריכוז ברגן-בלזן
קטגוריה:אסירים במחנה וסטרבורק
קטגוריה:ילידי 1879
קטגוריה:נפטרים ב-1945
ג'סיקה פוקס

ממוזער|295x295 פיקסלים|גס'י פוקס, 2022
**ג'סיקה אסתר "ג'ס" פוקס** (באנגלית: **Jessica Esther "Jess" Fox**; נולדה ב-11 ביוני 1994) היא קיאקיסטית אוסטרליית-יהודייה, ילידת צרפת. פעמיים ברציפות אלופה אולימפית (טוקיו 2020 ופריז 2024) ו-4 פעמים אלופת עולם (2013, 2014, 2015 ו-2018) בקאנו סלאלום C-1. אלופה אולימפית (פריז 2024), סגנית אלופה אולימפית (לונדון 2012), פעמיים ברציפות זוכת מדליית ארד אולימפית (ריו דה ז'ניירו 2016 וטוקיו 2020) ו-4 פעמים אלופת העולם (2014, 2017, 2018 ו-2023) בקיאק סלאלום K-1. בסך הכל בעלת 6 מדליות אולימפיות, מהן 3 זהב, 1 כסף ו-2 ארד ובעלת 22 מדליות מאליפויות העולם, מהן 14 מדליות זהב, 5 כסף, ו-3 ארד.

## ביוגרפיה
ג'סיקה אסתר פוקס נולדה במרסיי שבצרפת, אביה נוצרי ואמה יהודייה, והיגרה עם משפחתה לפנרית', ניו סאות' ויילס שבאוסטרליה. היא בת למשפחה של קיאקיסטים. אמה, מרים פוקס-ירושלמי זוכת מדליית ארד אולימפית (אטלנטה 1996) ואלופת עולם שייצגה את נבחרת צרפת. אביה, ריצ'רד פוקס , קיאקיסט אולימפי שייצג את בריטניה הגדולה וסיים במקום רביעי (ברצלונה 1992), מאמן נבחרת אוסטרליה בקיאקים וחבר פדרציית הקאנו העולמית. אחותה הצעירה של ג'סיקה, נעמי פוקס, אף היא אלופה אולימפית (פריז 2024) בקיאק קרוס.

### 2012
#### סגנית אלופה אולימפית
באולימפיאדת לונדון היא זכתה במדליית כסף בסלאלום קיאק ליחידות, אחרי אמילי פר מצרפת לפני מאיאלן סוראוט מספרד.

### 2013
#### אלופת עולם
באליפות העולם שנערכה בפראג, צ'כיה בספטמבר 2013 היא זכתה בשתי מדליות זהב, בסלאלום קאנו ליחידות לפני מלורי פרנקלין מבריטניה וקרולין לואר מצרפת ובתחרות הקבוצתית בקאנו, לפני צ'כיה וגרמניה.

### 2014
באליפות העולם שנערכה במרלינד, ארצות הברית בספטמבר 2013 היא זכתה בשתי מדליות זהב, בסלאלום קאנו ליחידות לפני מלורי פרנקלין מבריטניה ואוריין רבור מצרפת ובסלאלום קיאק ליחידות לפני פיונה פני מבריטניה ומלאני פייפר מגרמניה.

### 2015
באליפות העולם שנערכה בלונדון, בספטמבר 2015 היא זכתה בשתי מדליות זהב, בסלאלום קאנו ליחידות לפני קתרינה האוליצ'קובה מצ'כיה ונוריה וילרובלה מספרד ובתחרות הקבוצתית בקאנו, לפני צ'כיה ואוסטריה.

### 2016
באולימפיאדת ריו דה ז'ניירו היא זכתה במדליית ארד בסלאלום קיאק ליחידות, אחרי מאיאלן סוראוט מספרד ולוקה ג'ונס מניו זילנד.

### 2021
#### אלופה אולימפית
באולימפיאדת טוקיו היא זכתה בשתי מדליות, זהב וארד. מדליית זהב בסלאלום קאנו ליחידות לפני מלורי פרנקלין מהממלכה המאוחדת ואנדריאה הרצוג מגרמניה ומדליית ארד בסלאלום קיאק ליחידות, אחרי ריקארדה פאנק מגרמניה ומאיאלן סוראוט מספרד.

### 2024
#### הכוכבת האולימפית בקאנו ובקיאק
באולימפיאדת פריז היא זכתה בשתי מדליות זהב בסלאלום קיאק ליחידות, לפני קלאודיה זוולינסקה מפולין וקימברלי וודס מהממלכה המאוחדת ובסלאלום קאנו ליחידות בפעם השנייה ברציפות לפני אלנה ליליק מגרמניה ואיווי ליבפרת' מארצות הברית.

במהלך המשחקים נבחרה לחברת הוועד האולימפי הבין-לאומי.
## קישורים חיצוניים
* 

קטגוריה:קיאקיסטיות
קטגוריה:ספורטאיות אוסטרליות
קטגוריה:ספורטאיות יהודיות
קטגוריה:חותרי קאנו/קיאק באולימפיאדת לונדון (2012)
קטגוריה:משתתפים יהודים באולימפיאדת לונדון (2012)
קטגוריה:משתתפים יהודים באולימפיאדת ריו דה ז'ניירו (2016)
קטגוריה:משתתפים יהודים באולימפיאדת טוקיו (2020)
קטגוריה:נושאי דגל אוסטרליה באולימפיאדה
קטגוריה:אוסטרליות שנולדו ב-1994
קטגוריה:חברי הוועד האולימפי הבין-לאומי
נורי (משגר לוויינים)

**נורי 1** (בהנגול: **누리**, **Nuri** ידוע גם בשמו הקודם **KSLV-II (Korean Space Launch Vehicle-II)**) הוא משגר לוויינים מפיתוח  של המכון הקוריאני לחקר התעופה והחלל.

## תכנון ומבנה
בניגוד למשגר קודם "נרו 1" המשגר פותח כולו בקוריאה הדרומית. המטרה הייתה להגיע למשגר שיכול להתמודד על שיגורים מסחריים מול משגרים אחרים. התכנון החל בשנת 2010. בשנת 2016 החלו בדיקות מנועים.

בשנת 2018 בוצע טיסה תת-מסלולית.

במקביל לפיתוח המשגר במרכז החלל נרו נבנה כן שיגור חדש LC-2.

השיגור הראשון בוצע באוקטובר 2021 עם לוויין דמי במשקל של 1,500 ק"ג. הלוויין הגיע למסלול המתוכנן בגובה של 700 ק"מ אך השלב השלישי של המשגר פעל 46 שניות בלבד. הדבר גרם לכך שלוויין לא הגיע למהירות מתוכננת.

השיגור השני שנערך ב-21 ביוני 2022 הסתיים בהצלחה. בעקבות ניסויים אלו היה ניתן להכריז שלמשגר קיימת יכולת שיגור של מטענים עד 1,900 ק"ג.

מתוכנן להגדיל יכולת מנועים ולהקטין משקל המשגר. הדבר צפוי להגדיל יכולת המשגר למטענים עד 2,800 ק"ג.

## קישורים חיצוניים

* תיאור המשגר באתר היצרן
* רשימת שיגורים

קטגוריה:משגרי לוויינים וחלליות
קטגוריה:תוכנית החלל הדרום קוריאנים
קטגוריה:קוריאה הדרומית: תעופה
מוקצה לעבודה זרה

**מוקצה לעבודה זרה** הוא מונח הלכתי לפיו בעל חיים שהוקצה (ייוחד) לשם הקרבתו לפני עבודה זרה נאסר בהקרבה על המזבח, אמנם השימוש בו לצרכים אחרים מותר.
## מקור הדין
בתלמוד הבבלי מובאים שלושה מקורות שונים לדין זה:

# במסכת בכורות, הפסוק  שנאמר לגבי פסול הקרבת בעל חיים בעל מום, נדרש על ידי רבי ישמעאל גם ביחס למוקצה לעבודה זרה: .
# במסכת תמורה מובא מקור נוסף לאיסור הקרבת מוקצה לע"ז , פסוק זה נדרש על ידי רב טובי בר מתנה בשם רבי יאשיה לעניין מוקצה לע"ז: .
# במסכת בבא קמא נדרשות המילים  שנאמרו בתורה לגבי קורבן עולה, כמילות מיעוט שמורות על כך שרק חלק "מִן הַצֹּאן" ניתן להקרבה, ולא כל צאן, למעט מוקצה לעבודה זרה.

## הגדרת ההקצאה האוסרת
בגמרא במסכת תמורה מובאת ברייתא ששנה רב חנניא טריטאה לפני רבי יוחנן: "אין מוקצה אסור אלא עד שיעשו בו מעשה", כאשר הכוונה היא: "עד שיגזז ויעבדו בו".

בראשונים הובאו שתי גרסאות לגמרא זו, שמהן נגזרת ההגדרה ההלכתית של ההקצאה האוסרת את הבהמה להקרבה: לפי גרסה אחת, הגרסה היא כמובא בתלמוד שלפנינו: "עד שיגזז ויעבדו בו" כלומר האיסור חל רק במקרה שנעשתה פעולה אקטיבית בבהמה לשם ע"ז, כגון גזיזתה לכבוד האליל. כגרסה זו פסק הרמב"ם.

אולם גרסת הראב"ד, רש"י והתוספות היא "אין מוקצה אסור **אלא עד שעה** שיגוזו או שיעבדו בו כלום", כלומר לגרסה זו בעל החיים נאסר בעצם הקצאתו לעבודה זרה, אולם גיזתו או שימוש אחר בו מבטל את הקצאתו לע"ז, הואיל ומעשה של חולין בבהמה מעיד על כך שאין כוונה יותר להקריבה לאליל, ולכן משעה שנעשה בה שימוש - פקע איסור הקרבתה למזבח.

## דיני ה'מוקצה'
במשנה במסכת תמורה נאמר כי רק הבהמה עצמה נאסרת באיסור 'מוקצה', ולא האביזרים שעליה. זאת בניגוד למקרה שהבהמה נעבדה בפועל.

אם הבהמה הוקצתה לע"ז בעודה מעוברת, גם ולדהּ אסור בהקרבה.כמו כן, גם תור או בני יונה שהוקצו לעבודה זרה נפסלו להקרבה, בדומה לבהמה.

על פי הלימוד המשווה בין בהמה שהוקצתה לע"ז לבהמה בעלת מום, השוואה זו נכונה גם ביחס למעשר בהמה, שכשם שעל בהמה בעלת מום חל חיוב מעשר בהמה, כך גם על בהמה שהוקצתה לעבודה זרה חל חיוב זה.

## הערות שוליים

קטגוריה:הלכה
קטגוריה:עבודת אלילים
קטגוריה:קורבנות ביהדות
יום רחוב כריסטופר

**יום רחוב כריסטופר** (באנגלית: **Christopher Street Day**; בראשי תיבות: **CSD**) הוא מצעד גאווה אירופאי המתקיים מדי שנה בערים שונות ברחבי אירופה, בעיקר באוסטריה, גרמניה ושווייץ.

אף על פי שמצעד הגאווה נקרא על שם מצעד יום השחרור של רחוב כריסטופר, שהתקיים ב-27 ביוני 1970, המצעד לא מתקיים, מסיבות ארגוניות, בתאריך ההיסטורי של 27 ביוני, אלא בסופי שבוע שונים בין יוני לאוגוסט.

בין היישובים שאירחו את האירוע נמצאים היישובים אאוריך, במברג, ביירוית, ברלין, בון, בראונשווייג, ברמן, דרמשטאדט, דורטמונד, דרזדן, דיסלדורף, דיסבורג, ארלנגן, אסן, אסלינגן אם נקר, ארפורט, פרנקפורט, פרייבורג, גרה, האגן, המבורג, הנובר, איסרלון, ינה, קרלסרוהה, קאסל, קיל, קובלנץ, קלן, קונסטנץ, קרפלד, לנדסברג על הלך, לנדסהוט , לייפציג, ליבק, לינבורג, מגדבורג, מנהיים, מיינץ, מינדן, מינכן, נוישטרליץ, נירנברג, אולדנבורג, רגנסבורג, רוסטוק, זארבריקן, זיגן, שטוטגרט, טריר, טיבינגן, אולם, ויימאר, וירצבורג וציריך.

## קישורים חיצוניים

## הערות שוליים

קטגוריה:ברלין: פסטיבלים
קטגוריה:אירופה: מצעדי גאווה
סת' קוינטרו

**סת' קוינטרו** (באנגלית: **Seth Quintero**) הוא נהג מרוצים אמריקאי המתחרה במרוצי שטח. קוינטרו הוא חלק מקבוצת רד בול המתחרה במסגרת אליפות העולם בראלי-רייד ומחזיק בשיא הניצחונות בסטייג'ים במהלך מרוץ ראלי דקר בודד (12 ניצחונות בשנת 2022).

## קריירת מרוצים
קווינטרו גדל בסן מרקוס, קליפורניה ובגיל ארבע כבר רכב על טרקטורונים. בגיל 10 החל להתחרות ובגיל 11 זכה באליפות העולם בטרקטורונים לנוער. בשנת 2015 זכה בשנית באליפות העולם.

בשנת 2018 החל להתחרות בקטגוריות המקצועניות בחסות חברת רד בול. בעונת הבכורה שלו סיים במקום השני במרוץ מינט 400 ובוגאס לרינו. בשנת 2019 זכה באליפות הטוב במדבר בקטגוריית הטרקטורונים לאחר שניצח 6 מרוצים במהלך העונה.

בשנת 2020 החל להתחרות במרוצים בין-לאומיים ושנה לאחר מכן ערך את הופעת הבכורה בראלי דקר. בנוסף, השתתף בשני אירועים במסגרת גביע העולם של ה-FIA בראלי קרוס-קאנטרי. בראלי דקר ניצח 6 סטייג'ים והיה למנצח הצעיר בתולדות המרוץ. שנה לאחר מכן קבע שיא ניצחונות באירוע בודד לאחר שניצח ב-12 מתוך 13 הסטייג'ים של המרוץ. בסטייג' היחיד שאותו לא הצליח לנצח הוא הפסיד יותר מ-17 שעות עקב בעיות טכניות ובסיום המרוץ דורג במקום ה-16 בדירוג הכולל של הקטגוריה. מלבד ראלי דקר השתתף בעונת הבכורה של אליפות העולם בראלי-רייד בה השיג ניצחון בראלי מרוקו ודורג שני בסיום העונה. בשנת 2023 ניצח בשני סטייג'ים וסיים במקום השני בדירוג הכולל של הדקר.

לקראת ראלי דקר בשנת 2024 עבר להתחרות בקטגוריית המכוניות (T1+) והצטרף לקבוצת טויוטה.

### ראלי דקר

## הערות שוליים

קטגוריה:אמריקאים ילידי קליפורניה
קטגוריה:נהגי מכוניות מרוץ אמריקאים
קטגוריה:קליפורניה: ספורטאים
קטגוריה:אמריקאים שנולדו ב-2002
הורייזון: סאגה אמריקאית

**הורייזון: סאגה אמריקאית** (באנגלית: **Horizon: An American Saga**) הוא אפוס מערבוני אמריקאי בשני חלקים, שנכתב, הופק ובוים על ידי קווין קוסטנר, שאף מככב בו בתפקיד ראשי. בסרט מככב אנסמבל שחקנים הכולל בין היתר את סיינה מילר, סם וורת'ינגטון, ג'נה מאלון, אבי לי, מייקל רוקר, דני יוסטון, לוק וילסון, איזבל פורמן, ג'ף פהיי, ויל פטון, טטנקה מינס, אוון קרואו שו, אלה האנט וג'יימי קמפבל באוור.

הסרט מחולק לשני חלקים; חלקו הראשון ראה אור בארצות הברית ב-28 ביוני 2024.

## רקע עלילתי
עלילת הסרט מתרחשת בתקופה שלפני ואחרי מלחמת האזרחים האמריקאית ומגוללת את קורות צמיחתו והתפשטותו של המערב האמריקאי.

## צוות השחקנים

## הפקה
קווין קוסטנר החל לעבוד לראשונה על סאגת "הורייזון" כסרט יחיד בשנת 1988, ולאחר מכן פנה ל"חברת וולט דיסני" עם הפרויקט לאחר עליית סרטו השני, "Open Range" (2003), לאקרנים. בינואר 2022 נמסר כי קוסטנר עתיד לביים ולהפיק את הסרט, פרויקט בעל תשוקה משמעותית עבורו, בנוסף לכיכובו בתפקיד הראשי. תהליך הליהוק החל בפברואר. באפריל, נמסר כי אולפני "האחים וורנר" ו"ניו ליין סינמה" רכשו את זכויות ההפצה וההפקה, בהתאמה. בריאיון שהתקיים ביוני 2022, כי בכוונתו להפיק ארבעה סרטי "הורייזון" בסך הכל, בשיטת צילום גב-אל-גב, וכי בכוונתו ללהק עבור ארבעת הסרטים יותר מ-170 דמויות מדברות. באוגוסט 2022, נמסר על ליהוקם של סיינה מילר, סם וורת'ינגטון, ג'יימי קמפבל באוור, לוק וילסון, תומאס היידן צ'רץ', ג'נה מאלון, אלחנדרו אדה, טטנקה מינס ומייקל רוקר; בספטמבר, על ליהוקם של איזבל פורמן, אלה האנט, ג'ף פהיי וטום פיין; ובאוקטובר, על ליהוקם של ויל פטון, אוון קרואו שו ודני יוסטון.
### צילומים
צילומי החלק הראשון החלו בסביבות 29 באוגוסט 2022 בדרום יוטה, והסתיימו בנובמבר 2022. צילומי החלק השני החלו במאי 2023.

## הפצה
במאי 2023, הביע קוסטנר את תקוותו שהסרט יעלה לאקרנים במהלך סתיו 2023. באוקטובר 2023, נמסר כי הסרט יעלה לאקרנים בשני חלקים, וכי חלקו הראשון יופץ ב-28 ביוני 2024, ואילו חלקו השני, ב-16 באוגוסט 2024. בשלהי אוקטובר, הוכרז כי "K5 International", זרוע המכירות הבינלאומית של חברת "K5 Media Group", תופקד על הטיפול בשיווק הבינלאומי של הסרט בשוק הסרטים האמריקאי.

## קישורים חיצוניים

#### ביקורות
* 

## הערות שוליים

קטגוריה:סרטי 2024
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי מלחמת האזרחים האמריקנית
קטגוריה:מערבונים
קטגוריה:סרטי האחים וורנר
קטגוריה:סרטי ניו ליין סינמה
קטגוריה:סרטים אמריקאיים משנת 2024
תקן ביקורת 501

**תקן ביקורת 501 – ראיות ביקורת - שיקולים נוספים לגבי פריטים מסוימים** הוא תקן ביקורת שפורסם על ידי לשכת רואי החשבון בישראל.

תקן זה הוא תקן המשך לתקן ביקורת 500, והוא מהווה התייחסות ספציפית ומרחיבה לגבי מספר נושאים שקשורים לאיסוף ראיות ביקורת. הנושאים הם- תצפית המבקר על ספירת מלאי; בירורים ביחס להתדיינויות משפטיות ולתביעות; והערכה וגילוי של השקעות לזמן ארוך. התקן מפרט אילו נוהלי ביקורת יש ליישם ואילו ראיות ביקורת יש לאסוף בכדי לבסס את חוות הדעת על דו"חות כספיים של הגוף המבוקר.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 83 (שפורסם בשנת 2003) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 501 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
* תקן ביקורת 501, באתר לשכת רואי החשבון
* תקן ביקורת 83 באתר לשכת רואי החשבון
*תקן ISA 501, באתר של הפדרציה הבינלאומית של רואי החשבון

קטגוריה:תקני ביקורת בחשבונאות
הפריגטות מסדרה 23

**סדרת הפריגטות סוג 23** (באנגלית: **Type 23 Frigate**, מכונה גם **סדרת [[דוכס]]**) היא סדרה של 16 פריגטות של הצי המלכותי הבריטי.

סדרת הפריגטות פותחה בעיקר ללוחמה נגד צוללות ונועדה להחליף את הפריגטות מסדרה 22 המיושנת. עלות כל פריגטה כ-150 מיליון לירות שטרלינג ונכון ל-2025 היא כוללת כיום 7 פריגטות המשרתות בצי פני הים של הצי המלכותי, שלוש פריגטות נוספות נמכרו ונמצאות בשירות חיל הים הצ'יליאני ושש נוספות הוצאו משירות. כלל הפריגטות בסדרה עתידות בשנים הקרובות לצאת משירות עם כניסתן של הפריגטות מסדרה 26 וסדרה 31 הנמצאות בשלבי פיתוח וייצור.

## מפרט
[250px|ממוזער|אה"מ ריצ'מונד משגרת טיל נגד ספינות [הרפון (טיל)|הרפון]]
מערכות החימוש העיקריות של הפריגטות כוללות שני משגרי טילי ים-ים הרפון (כל מערכת שיגור עם ארבעה טילים) כנגד מטרות ימיות, 2 משגרי טורפדו, תותח ימי 4.5 אינץ' (קוטר 113 מ"מ) סימן 8 תוצרת BAE עם טווח של 27.5 ק"מ, מספר מקלעים כבדים ובינוניים, ומערכת הגנה אווירית סי ספטור (CAMM). מערכת ההנעה הייחודית של הפריגטות כוללת שילוב של מנועי דיזל, חשמל וטורבינת גז המאפשרת לפריגטות הנעה שקטה יותר מה שמהווה יתרון בלוחמה כנגד צוללות.

הפריגטות כוללות מנחת ותא לאחסון מסוק לוחמה ימית או תובלה, בנוסף הן יכולות לשאת 4 סירות גומי להנחתת כוחות ומקום לצוות נחתים קטן.

### הנעה
* 4 מנועי דיזל פקסמן וולנטה/MTU 1,510/1,650 קילוואט (2,025/2,210 כ"ס) כל אחת
* 2 מנועי חשמל GEC 2,980 קילוואט (3,996 כ"ס) כל אחת
* 2 מנועי טורבינת גז רולס-רויס 19,500 קילוואט (26,150 כ"ס) כל אחת

### חימוש
* תותח ימי 4.5 אינץ' (113 מילימטר) BAE סימן 8
* 2 תותחי 30 מ"מ אוטמטיים DB30M סימן 2 או DB30B
* 2 מקלעים כבדים M2 בראונינג 12.7 מ"מ (בעבר M134 מיניגאן)
* 4 מקלעי מאג 7.62 מ"מ

### הגנה אווירית
* מכ"ם טווח בינוני דגם 997 ארטיזן 3D
* מערכת שיגור אנכי עם 32 טילי ים-אוויר סי ספטור (CAMM) בטווח של כ-25 ק"מ

### לוחמה ימית ונגד צוללות
* 2 משגרי טילים נגד ספינות הרפון (8 טילים סה"כ), בתהליך החלפה בטילי NSM.
* 2 משגרי טורפדו 12.75 אינץ' (324 מ"מ) לשיגור טורפדו סטינג ריי (מותקן במחסנית).
* מערכת סונאר תת-ימית דגם 2050, בתהליך החלפה בדגם 2150.
* מערכת סונאר נגררת דגם 2087 (מותקנת על שמונה מהפריגטות).

### כלי טיס
בירכתי הספינות ישנו מנחת למסוק ימי עם תא פנימי לאחסון כלי הטיס, הן מסוגלות לשאת מסוק אחד מסוג AW101 "מרלין" (מסוק רב-תכליתי\לוחמה נגד צוללות), או מסוג AW159 "ויילדקט" (סיור\לוחמה ימית\חילוץ והצלה). מסוקים אלו מגבירים משמעותית את הגמישות לביצוע מגוון משימות, בנוסף הם מגבירים את יכולות התקיפה והסיור הימי של הפריגטות באופן ניכר.

## אוניות הסדרה
250px|ממוזער|אה"מ קנט (F78).
250px|ממוזער|אה"מ לנקסטר (F229).
ממוזער|250px|אלמירנטה לינץ' (FF07) מחיל הים של צ'ילה, לשעבר אה"מ גרפטון (F80).

## ראו גם
* המשחתות מסדרה 45

## קישורים חיצוניים

* אודות הסדרה באתר הצי המלכותי הבריטי.

קטגוריה:פריגטות
קטגוריה:אוניות מלחמה בריטיות
קטגוריה:סדרות של אוניות
שמן חרדל

**שמן חרדל** הוא שמן בישול ושמן אתרי חריף. השמן האתרי נוצר מזיקוק של טחינת זרעי חרדל . במספר גרסאות של שמן חרדל, זרעי החרדל נשטפים במים לפני הזיקוק. על אף ששמן חרדל משמש כשמן בישול בתרבויות מסוימות, מכירתו של שמן החרדל מוגבלת במספר מדינות בעיקר בשל רמות גבוהות של  הקיימת בשמן זה.

כ-30% מייצור השמן תלוי בטחינת זרעי החרדל. ברוב הגרסאות, זרעי החרדל הם חרדל שחור , חרדל חום  או חרדל לבן.

## שימוש קולינרי
השמן, בעל טעם חריף ייחודי, הוא מאפיין במטבח האסאמי , במטבח הבנגלי , במטבח בצפון הודו , ובמטבח הבנגלי . כמו כן, הוא משמש לעיתים כתחליף לגהי.

## תרכובת כימית
טעמו החריף של שמן חרדל נובע מאליל איזותיוציאנט , פיטוכימיקל  של צמחים ממשפחת המצליבים.

בשמן חרדל יש כ-60% חד שומנים לא רוויים  (42% חומצה ארוצית  ו-12% חומצה אולאית), כ-21% רב שומנים לא רוויים  (6% חומצה אלפא-לינולנית אומגה 3 ו-15% חומצה לינולאית אומגה 6), וכ-12% שומנים רוויים.

## רעילות פוטנציאלית
בשמן חרדל יש רמות גבוהות של חומצה ארוצית . במינונים גבוהים של חומצה ארוצית, הלב עשוי להיפגע. עם זאת, לא הוכח קשר בין צריכת חומצה ארוצית תזונתית לבין הגברת שומנים בדם בשריר הלב או מחלת לב.

מנהל המזון והתרופות האמריקאי אוסר על ייבוא או מכירה בארצות הברית של שמן חרדל לבישול בשל הרמות הגבוהות של חומצה ארוצית בשמן זה. עם זאת, ה-FDA אישר על מכירה של שמן חרדל מקומי לבישול בתנאי שיכיל חומצה ארוצית נמוכה בהרבה מהמקור. כמו כן, ניתן להשתמש בשמן חרדל מיובא בארצות הברית כשמן עיסוי, עם תווית של "לשימוש חיצוני בלבד".

## מידע תזונתי
לפי מחלקת החקלאות של ארצות הברית, 100 גרם של שמן חרדל מכילים 884 קלוריות, והוא 100% שומן. הרכב השומן הוא 11% שומן רווי, 59% חד שומנים לא רוויים  ו-21% רב שומנים לא רוויים .

## קישורים חיצוניים

## הערות שוליים

חרדל
חרדל
חרדל
קטגוריה:חרדל
המלחמה הסעודית-ראשידית (1903–1907)

**המלחמה הסעודית-ראשידית** בשנים 1903–1907, המכונה גם **המלחמה הסעודית-ראשידית הראשונה** או **הקרבות על קאסם**, הייתה סכסוך בין כוחות נאמנים סעודיים של אמירות ריאד שזה עתה הוקמה ואמירות האיל (ג'בל שמר) שנתמכה על ידי הראשידים. הראשידים הפרו-עות'מאניים נתמכו על ידי 8 גדודי חי"ר עות'מאניים. רוב המלחמה הייתה סדרה של קרבות ספורדיים, שהסתיימו בהשתלטות סעודית על אזור אל-קאסים לאחר ניצחונם המכריע בקאסים ב-13 באפריל 1906, אם כי קרבות נוספים התרחשו לאחר מכן ב-1907.

## נפגעים
במהלך המלחמה היו 2,607+ נפגעים:

* קרב אונאיזה (1904) - 372 הרוגים. 
* קרב בוריידה - לא ידוע.
* קרב  בקריה (1904) – 2,200 הרוגים.
* קרב שינאה (1904) - לא ידוע.
* קרב ראודת מוהאנה (1906) - 35+ הרוגים.
* קרב טרפיה (1907) - לא ידוע.

## הערות שוליים

קטגוריה:מלחמות האימפריה העות'מאנית
Perhaps

"**Perhaps**" הוא שיר של להקת הרוק האמריקאית Guns N' Roses, אשר יצא לאור כסינגל ב-18 באוגוסט 2023.

## רקע
במקור, הוקלט השיר עבור האלבום השישי של הלהקה, *[[Chinese Democracy]]* בשנת 2000. בשנת 2019 הודלף השיר לאינטרנט לצד שירים אחרים מתקופת *Chinese Democracy* שלא נכללו באלבום. השיר הוצג לראשונה בבדיקות השמע שנערכו לפני הופעת הלהקה בפארק הירקון ב-5 ליוני 2023. מספר ימים לפני שחרור הסינגל, הודלף דרך תיבות נגינה דיגיטליות במספר ברים ברחבי ארצות הברית.

## שחרור
במקור, תכננה הלהקה לשחרר את הסינגל כתקליט במהדורה מוגבלת עם השיר "The General" כצד ב' (או כפי שמכונה ע"פ הלהקה, צד R) ב-27 באוקטובר 2023, אך השקת התקליט נדחתה ל-8 בדצמבר באותה שנה. ב-18 באוגוסט ביצעה הלהקה את "Perhaps" בפעם הראשונה בפנסילבניה. לאחר מספר דקות, שוחרר לרשתות החברתיות ושירותי הסטרימינג.

## קליפ
בקליפ השיר, אשר שוחרר ליוטיוב ניתן לראות מונטאז' קטעי וידאו מתוך סיבוב ההופעות Guns N' Roses 2023 Tour.

## רשימת השמעה

## משתתפים
* אקסל רוז - שירה מובילה, פסנתר, הפקה
* סלאש - גיטרה מובילה
* דאף מק'אגן - גיטרת בס וקולות רקע
* דיזי ריד - קלידים
* ריצ'רד פורטוס - גיטרה מלווה
* בריין - תופים

## הערות שוליים

קטגוריה:שירים באנגלית
קטגוריה:בלדות משנות ה-2020
קטגוריה:סינגלים בהוצאת גפן רקורדס
מיכאל ליאני

**מיכאל ליאני** (נולד ב-1987) הוא אמן ישראלי, צלם, במאי ומרצה המתגורר ועובד בתל אביב. הוא זכה בשני פרסים מטעם משרד החינוך, התרבות והספורט, בפרס בפסטיבל דוקאביב ובתחרות הבינלאומית של הקולג' לאמנות של פריז. יצירותיו הוצגו בעשרות מוזיאונים וגלריות.

## ביוגרפיה
ליאני נולד במגדל העמק למשפחה שעלתה ממרוקו. בגיל 18 עבר לתל אביב ומאז הוא מתגורר שם. הוא למד אמנות וצילום במנשר לאמנות וסיים בהצטיינות בשנת 2014. ליאני למד במקביל לתואר ראשון במדעי הרוח והחברה וסיים בשנת 2015. שנה לאחר מכן סיים בהצטיינות את התוכנית לתואר שני באמנויות בבצלאל, אקדמיה לאמנות ועיצוב ירושלים. בשנת 2022 סיים ללמוד פוטותרפיה באוניברסיטה הפתוחה.

בנוסף לקריירה האמנותית, ליאני מלמד וידאו ארט בתיכון לאמנויות תלמה ילין ומרצה לצילום במנשר לאמנות.

## עבודותיו
ליאני חוקר בעבודות שלו את המתח בין המרכז לפריפריה ובין מסורת ומודרנה, והיבטים של מגדר ואסתטיקה במדיה.

הוא הציג כמה תערוכות יחיד, בין השאר 'האק' בגלריה קו 16 בתל אביב, בוסתן אל-חוב (יחד עם יובל אצילי) בגלריה אידריס בתל אביב; 'פנטזיה' בגלריה רוזנפלד בתל אביב, 'ס'עמק' בגלריה העירונית בעפולה ו'הכלכלול' במוזיאון הרצליה לאמנות עכשווית.

ליאני הציג גם בביאנלה הבינלאומי לאמנים צעירים במוסקבה בביאנלה של המחלקה לאמנות ב-UCLA. עבודותיו הוצגו גם ביותר מ-20 תערוכות קבוצתיות בארץ ובעולם. בין השאר בגלריה Kleine Humboldt Galerie בברלין; ב-Art Rooms Roma, Musée de l'Elysée בז'נבה, בבית האמנים בתל אביב, במוזיאון ארץ ישראל, תל אביב ובמוזיאון ישראל - בית טיכו בירושלים.

## פרסים והוקרות
בשנת 2021 זכה ליאני בפרס שר התרבות לשימור ולטיפוח תרבויות ישראל ע"ש יצחק נבון ובפרס קרן אוסטרובסקי בתחרות לאמנות וידאו וקולנוע ניסיוני בפסטיבל הקולנוע ירושלים.

ליאני גם זכה בפרס !NEXT ליצירה חדשנית בפסטיבל דוקאביב בשנת 2019; בפרס לאמן בראשית דרכו מטעם משרד התרבות בשנת 2018. כן זכה בתחרות הצילום העולמית של הקולג' לאמנות של פריז בקטגוריית הצילום וב-Li Zhou Photography Festival בסין בשנת 2017.

## קישורים חיצוניים

* גלריית תמונות של ליאני, ווג - איטליה
* 
* ראיון עם מיכאל ליאני (בצרפתית), i24NEWS
* ראיון וגלריית תמונות של ליאני (באיטלקית), קוסמופוליטן - איטליה
* 20 צלמים מרחבי העולם שכדאי לעקוב אחריהם ב-2020 (באנגלית), מגזין i-D
* 
## הערות שוליים

קטגוריה:צלמים ישראלים
קטגוריה:ישראלים שנולדו ב-1987
קטגוריה:זוכי פרס שר התרבות לשימור ולטיפוח תרבויות ישראל ע"ש יצחק נבון
עוף בחמאה

**עוף בחמאה**, הידוע באופן מסורתי בשם **מורג מקהאני** (**Murgh Makhani**) (בהינדי: **मुर्ग़ मक्खनी**), הוא מאכל הודי שמקורו בדלהי. זהו סוג של מאכל קארי העשוי מעוף עם רוטב עגבניות וחמאה מתובלים (מקהאן). הרוטב שלו ידוע במרקם העשיר שלו. הוא דומה לעוף טיקה מסאלה, שמשתמש גם כן ברסק עגבניות.

## היסטוריה
הקארי פותח במסעדת מוטי מאהל בשכונת Daryaganj שבדלהי העתיקה בשנות ה-50, (לאחר חלוקת הודו) על ידי נשי העסקים/טבחים קונדן לאל ג'אגי וקונדאן לאל ג'ויראל, ששניהם היו פליטים פנג'אבים מפשוואר. הקארי נעשה "במקרה" על ידי ערבוב שאריות עוף טנדורי ברוטב עגבניות, עשיר בחמאה. בשנת 1974 פורסם מתכון ל-Murgh makhanii (עוף טנדורי מבושל ברוטב חמאה ועגבניות)."

בשנת 1975, הביטוי האנגלי "Butter chicken" קארי הופיע לראשונה בדפוס, כמומחיות של הבית במסעדה ההודית גיילורד במנהטן. בטורונטו ובאיים הקריביים ניתן למצוא אותו כמילוי בפיצה, פוטין, בתוך מעטפות לחם כמילוי, רוטי או לחמניות, בעוד שבאוסטרליה ובניו זילנד אוכלים אותו גם כמילוי פאי. הקארי הזה נפוץ בהודו, פקיסטן ומדינות רבות אחרות בהן יש פזורה הודית בדרום אסיה. בשל הפופולריות שלו מחוץ להודו, לפעמים מאמינים בטעות שהוא ממוצא מערבי.

## הכנה
העוף מושרה במשך מספר שעות בתערובת של מיץ לימון, דאהי (יוגורט), צ'ילי אדום קשמירי, מלח, גאראם מסאלה, משחת זנגביל ומשחת שום.

העוף הכבוש מבושל בטנדור (תנור חימר מסורתי), אך ניתן לצלות על גריל, לצלות בתנור או לטגן במחבת. הוא מוגש ברוטב קארי עדין הכולל חמאה. הרוטב הוא רוטב על בסיס עגבניות, שום וג'ינג'ר שמתבשל עד לקבלת מרקם חלק וחלק גדול מהמים מתאדים. ישנן וריאציות רבות על הרכבו ותיבולו של הרוטב, המנופה כך שיהיה חלק קטיפתי. התבלינים עשויים לכלול הל, כמון, ציפורן, קינמון, כוסברה, פלפל שחור, גראם מסאלה וגרגרנית יוונית (בפנג'אבי/הינדי: kasuri methi). ניתן להשתמש במשחת קשיו כחומר מסמיך ולבסוף מקשטים את המנה בכוסברה.

## ראו גם
* עוף טיקה מסאלה

## לקריאה נוספת
* מנות קארי קלאב טנדורי וטיקה, פיאטקוס, לונדון - (1993)
* קארי קלאב 100 מתכוני טנדורי מועדפים, פיאטקוס, לונדון - & (1995)
* הודו: אוכל ובישול, ניו הולנד, לונדון - (2007)

## קישורים חיצוניים

## הערות שוליים

קטגוריה:מאכלי עגבניות
קטגוריה:המטבח ההודי
חמאה
קטגוריה:המטבח הפקיסטני
הפיגוע בכרמאן (2024)

**הפיגוע בכרמאן** היה פיגוע טרור שביצעה המדינה האסלאמית (דאעש) ב-3 בינואר 2024 במהלך טקס יום השנה להתנקשות בחייו של קאסם סולימאני, בבית הקברות בכרמאן. בפיגוע נהרגו 95 אנשים ונפצעו 284 נוספים. מדובר במתקפת הטרור הקטלנית ביותר באיראן מאז המהפכה האיראנית ב-1979.

## רקע
[ממוזער| קברו של קאסם סולימאני בבית הקברות ב[כרמאן]]
### חיסול סולימאני
ב-3 בינואר 2020, נהרג בתקיפה אמריקאית בנמל התעופה הבין-לאומי בבגדאד קאסם סולימאני, מפקד "כוח קודס" של משמרות המהפכה האסלאמית. סולימאני היה בעל השפעה משמעותית באיראן ונחשב לדמות השנייה בעוצמתה במדינה אחרי המנהיג העליון של איראן, האייתוללה עלי ח'אמנאי. כמפקד כוח קודס, הוא מילא תפקיד מרכזי בעיצוב המדיניות האיראנית ברחבי המזרח התיכון. סולימאני פיקח על משימות חשאיות, בהן מתן הדרכה, מימון, נשק, מודיעין ותמיכה לוגיסטית לארגוני טרור שיעיים או פרו-איראניים, בהם חמאס, חזבאללה והחות'ים.

3 ימים לאחר החיסול, ב-6 בינואר, הגיעה גופתו לטהראן, ומאות אלפים באו לחלוק לו כבוד אחרון. בהלוויה שהתקיימה למחרת בכרמאן נרמסו למוות לפחות 56 בני אדם.

## הפיגוע
הפיגוע הכפול נעשה במהלכה תהלוכה של תומכי משטר שהגיעו לפקוד את קברו של סולימאני, לציון יום השנה הרביעי למותו. המטען הראשון התפוצץ במגרש חנייה כ-700 מטרים מקברו של סולימאני. המטען השני התפוצץ במרחק של קילומטר אחד מהקבר, באחד הרחובות הסמוכים לבית הקברות. המטענים הופעלו בהפרש של 10 דקות זה מזה.

על פי דיווחים בתקשורת האיראנית, הפיגוע נעשה באמצעות מטעני חבלה שהונחו בכניסה לבית הקברות והופעלו בשלט רחוק. סגן מושל פרובינציית כרמאן טען שמדובר בוודאות במתקפת טרור. 95 בני אדם נהרגו בפיגוע ונפצעו 284 נוספים, בהם שלושה פרמדיקים שהגיעו למקום בעקבות הפעלת המטען הראשון. על פי ההערכות, רוב ההרוגים נהרגו לאחר הפעלת המטען השני וכמה מהפצועים נרמסו בבהלה שבאה בעקבות הפיצוצים.

## תגובות
באיראן הוכרז על יום אבל לאומי לקורבנות הפיגועים שיחל ב-4 בינואר. נשיא רוסיה, ולדימיר פוטין הביע תנחומים לקורבנות הפיגועים.

ארצות הברית הכחישה מעורבות בפיגוע וטענה כי לדעתה לישראל אין כל קשר לפיגוע גם כן.

המדינה האסלאמית (דאעש) לקחה אחריות על הפיגוע.

## ראו גם
* מתקפת הטרור בטהראן
* יחסי איראן – המדינה האסלאמית

## קישורים חיצוניים

* 
* וול סטריט ג'ורנל, U.S. Secretly Alerted Iran Ahead of Islamic State Terrorist Attack, 25 בינואר 2024

## הערות שוליים

כרמאן
קטגוריה:פרובינציית כרמאן
כרמאן
כרמאן
קטגוריה:2024 באיראן
כרמאן
מיראי

**מיראי** (ביפנית: **未来のミライ**) הוא סרט פנטזיה-קומדיה-הרפתקאות יפני בסגנון אנימה, אשר יצא לאקרנים במקור בשנת 2018. הסרט בוים ונכתב על ידי מאמורו הוסודה, והופק על ידי אולפני צ'יזו.

בשנת 2019 זכה הסרט בפרס האקדמיה היפנית לקולנוע בקטגוריית סרט האנימציה הטוב ביותר של השנה. בנוסף, הסרט היה מועמד לפרס בקטגוריית סרט ההנפשה הטוב ביותר בטקס פרסי גלובוס הזהב ה-76, ולפרס בקטגוריית סרט ההנפשה הטוב ביותר בטקס פרסי בחירת המבקרים ה-24 ולפרס בקטגוריית סרט ההנפשה הטוב ביותר בטקס פרסי האוסקר ה-91, אך בכל המקרים הוא הפסיד לסרט ספיידרמן: ממד העכביש. זהו סרט האנימה הראשון שלא הופק על ידי סטודיו ג'יבלי שזכה למועמדות לפרס האוסקר בקטגוריית טקס פרסי האוסקר. הסרט זכה בפרס בקטגוריית הסרט העצמאי הטוב ביותר בטקס פרסי האנני.

## תקציר העלילה
עלילת הסרט מתמקדת בילד בן ה-4 קון אשר מתקשה להתמודד עם אחותו התינוקת מיראי. קון מגלה גן קסום המאפשר מסע בזמן באמצעותו הם מצליח לפגוש את אחותו בעתיד כאשר היא בת עשרה ואת אמו כאשר הוא היה ילד צעיר. החוויות יוצאות הדופן מחזקות את הקשר המשפחתי ותורמת לכך שקון הופך אמפתי לאחותו.

## מדבבים

## קישורים חיצוניים
* 

## הערות שוליים

קטגוריה:זוכי פרס אנני - סרטים עצמאיים
קטגוריה:סרטים על משפחות
קטגוריה:סרטי 2018
קטגוריה:סרטי אנימה מ-2018
קטגוריה:סרטי אנימה
קטגוריה:סרטי מאמורו הוסודה
ביטוח מחלות קשות

**ביטוח מחלות קשות** היא פוליסת ביטוח מסוג פיצוי המעניקה תגמול בעת קרות מחלה קשה.

## פרטי הפוליסה
ביטוח מחלות קשות נועד על מנת להבטיח למבוטח הכנסה בעת שיחלה במחלה קשה. רשימת המחלות כפופה לתנאי הפוליסה, בפוליסה הבסיסית כפי שהופקה לראשונה בארצות הברית בשנת 1983 היו כלולים המחלות: התקף לב, סרטן, שבץ מוחי וניתוח מעקפים לעורקי הלב .

כיסוי מחלות קשות נמכר מתוך כוונה לספק הגנה כלכלית לאנשים לאחר אבחון או טיפול של מחלה שנחשבת קריטית. תגמולי הביטוח נועדו להחליף אובדן הכנסה עקב ירידה ביכולת ההשתכרות, ולממן את הוצאות שאינם מכוסות בביטוחי הבריאות כגון מעבר לדירת נכה.

לעיתים מבוטחים נוהגים לרכוש את הביטוח לכיסוי ההוצאות הרפואיות, במקום ביטוח בריאות.
לממן שינוי באורח החיים.

## רשימת המחלות
בפוליסה עשויים להיכלל מחלות נוספות שונות בהם:
* מחלת אלצהיימר
* אנמיה אפלסטית
* דלקת קרום המוח
* גידול שפיר במוח
* עיוורון
* תרדמת
* חרשות
* אי-ספיקת כליות
* החלפת המסתם הצניפי
* אובדן דיבור
* אובדן גפיים
* טרשת נפוצה
* הידבקות ב-HIV
* שיתוק
* מחלת פרקינסון
* כוויות קשות
## פיצוי סרטן
בישראל, חברות הביטוח משווקות "פוליסה פיצוי סרטן" המיועדת לפיצוי במקרה של מחלות הסרטן בלבד. פוליסה זו זולה בכמחצית מהביטוח מחלות קשות הרגיל.

לרוב "פיצוי סרטן" משווק למעשנים בעלי סיכון גבוה לחלות בסרטן, ואשר תעריף הביטוח הרגיל לכל המחלות יקר יותר עבורם באופן משמעותי.

## ראו גם
* ביטוח בריאות

## קישורים חיצוניים
* 

קטגוריה:ביטוח
סטייק פאי

250px|ממוזער|סטייק פאי ביתי
**סטייק פאי** (באנגלית: **Steak pie**) היא פשטידת בשר מסורתית המוגשת בבריטניה.

## מאפיינים
הפאי עשוי מנזיד אומצה ורוטב בקר, סגור במעטפת מאפה. לפעמים משולבים במילוי ירקות מעורבים. המנה מוגשת לרוב עם "סטייק צ'יפס" (תפוחי אדמה פרוסים עבים מטוגנים, לפעמים בטפטוף שומן).

סטייק פאי זמין על פי רוב גם בחנויות פיש אנד צ'יפס, מוגש עם טוגנים רגילים, המכונה בסקוטלנד "ארוחת ערב סטייק פאי". ארוחת ערב סטייק פאי מלווה בדרך כלל במלח ובחומץ. עם זאת, בסביבות אדינבורו, שילוב של חומץ יין ורוטב חום, המכונה בפשטות "רוטב" או "רוטב צ'יפי" הוא מאוד פופולרי. הפרופורציות המדויקות של כל מרכיב הן ייחודיות לכל טייק-אווי (איסוף עצמי). כמה חנויות פיש אנד צ'יפס, במיוחד בסקוטלנד, מחממות פשטידות קפואות אפויות מראש על ידי הטלתן לטיגון בשמן עמוק.

## סטייק פאי וכדורגל
ברחבי בריטניה, פשטידות בשר הן אוכל חם מסורתי הנאכל במשחקי כדורגל לפני בעיטת הפתיחה או במהלך הפסקת המחצית. פשטידת הבשר היא כל כך שם נרדף לכדורגל בממלכה המאוחדת, שבטקס פרסי ה-British Pie מוענק פרס לפאי הכדורגל הטוב ביותר.

סקוטים רבים חוגגים את Neerday ("יום השנה החדשה") עם ארוחת ערב של סטייק פאי.

## סוגים
סוגים אחרים של סטייק פאי זמינים ברחבי העולם, כולל באוסטרליה ובניו זילנד. באירלנד, נהוג להוסיף גינס סטאוט יחד עם בייקון ובצל, והתוצאה מכונה בדרך כלל סטייק וגינס פאי (או בקיצור גינס פאי). סטייק ואייל פאי היא יצירה דומה, הפופולרית בפאבים בריטיים, תוך שימוש באחת ממגוון האיילים במקום הגינס.

## קישורים חיצוניים

## הערות שוליים

קטגוריה:המטבח האירי
קטגוריה:המטבח הסקוטי
קטגוריה:פאי (מאפה)
קטגוריה:המטבח הבריטי
לחמניית קיסר

**לחמניית קיסר** (בגרמנית: **Kaiserbrötchen** או **Kaisersemmel**; בסלובנית: **Kajzerica**; בפולנית: **Kajzerka**; בהונגרית: **Császárzsemle**), המכונה גם **לחמנייה וינאית** (; ואם מיוצרת בעבודת יד אז נקראת גם: ).

## מאפיינים
היא לחמנייה עגולה בדרך כלל, במקור מאוסטריה. היא עשויה מקמח לבן, שמרים, לתת, מים ומלח, כאשר הצד העליון מחולק בדרך כלל בדוגמה סימטרית של חמישה מקטעים, מופרדים על ידי חתכים שטחיים מעוקלים המקרינים מהמרכז החוצה או מקופלים בסדרה של אונות חופפות הדומות לכתר. ה- הפריך הוא מזון אוסטרי מסורתי שאושר רשמית על ידי משרד החקלאות הפדרלי של אוסטריה.

## מקור
[ימין|ממוזער|לחמניית קיסר במשתה בקבלת פנים של חצר [מריה תרזה בערך ב-1760, פרט מציור.]]
לחמניות קיסר קיימות בצורה המוכרת מאז 1760 לפחות. הם נחשבים כאלה שנקראו לכבוד הקיסר (קייזר) פרנץ יוזף הראשון, קיסר אוסטריה (נולד ב-1830, שלט 1848–1916). ישנה גם תיאוריה שהשם נובע לפחות בחלקו ממשפחת אופים בשם Kayzer ב-Opatów שבגליציה שנכבשה על ידי מלוכת הבסבורג בחלוקה הראשונה של פולין. במאה ה-18 קבע חוק את המחירים הקמעונאיים של  (לחמניות) במלוכה ההבסבורגית. לכאורה, השם  נכנס לשימוש כללי לאחר שגילדת האופים שלחה משלחת ב-1789 אל יוזף השני, קיסר האימפריה הרומית הקדושה (נולד ב-1741, בשלטון 1765–1790) ושכנעה אותו לבטל את הפיקוח על מחיר הלחמניות.

## וריאציות
לחמניית קיסר בעבודת יד ידועה בשם  ( מילולית). ישנן גרסאות מרובות של הלחמנייה הנפוצה, שונות בגודל, בסוג הקמח המשמש ובתוספות. אף על פי שבאופן מסורתי, לחמניות בסגנון קיסר נמצאות כיום בציפוי פרג, שומשום, גרעיני דלעת, זרעי פשתן או גרעיני חמניות. לחמניות קיסר הן חלק עיקרי בארוחת הבוקר האוסטרית הטיפוסית, המוגשת בדרך כלל עם חמאה וריבה. היא משמשת לעיתים קרובות כלחמנייה לכריכים פופולריים כמו המבורגרים בארצות הברית, ועם פרוסת נקניק (Leberkäse) בגרמניה ובאוסטריה, אם כי היא משמשת גם למילויים רבים שונים לרבות שניצל. וריאציה הנקראת kümmelweck (לחלופין מאויתת "kimmelweck" או "kummelweck") מצופה במלח גס וכרוויה, ובארצות הברית הלחמנייה היא מרכיב חיוני של התמחות באזור באפלו, של כריך בקר רוסטביף.

## ראו גם
* המטבח האוסטרי
* המטבח המרכז אירופאי
* רשימת לחמניות
* לחם וינאי

## קישורים חיצוניים

* אגודת הפולקלור של ניו יורק - התביעה האחרת של באפלו לתהילה

## הערות שוליים

קטגוריה:המטבח הגרמני
קטגוריה:המטבח האוסטרי
קטגוריה:לחם